OpenLLM-France/wikimedia huggingface dataset:
# Tricicle

Tricicle Kataluniako keinu hizkuntzan oinarritutako umorezko antzerki konpainia bat da. Carles Sans, Joan Gràcia eta Paco Mir antzezle eta umoristek osatzen dute. 1979an sortu zen eta 30 urte baino gehiagoz mundu osoan barna euren umore bereziaz hornitutako ikuskizunak eskeini dituzte. Euren umore zentzu unibertsala eta antzezlanetan ahozko testurik ez egoteak bere antzezlanak mota askotako herrialdeetan antzeztea erraztu die, hauetan goraipamena jaso dutelarik. Gaur egun kritikariek munduko umorezko mimo konpainia onenen artean sailkatu ohi dute.

## Antzerki ikuskizunak

* 1982: Manicomic
* 1984: Exit
* 1986: Slastic
* 1992: Terrrific
* 1996: Entretres
* 1999: Tricicle 20
* 2002: Sit
* 2007: Garrick
* 2012: Bits

## Zinema

* luzemetraiak
** 1995: Palace
* laburmetraiak:
** 1993: Quien mal anda, mal acaba
** 1995: David
** 1996: Mendigos sin fronteras
** 1997: Polvo eres
** 2002: Sit (dokumentala)

## Telebista

* 1987: Tres estrellas
* 1992: Fiestas populares
* 1994: Chooof!
* 1999: Pecera de BTV
* 2000-2003: Dinamita
* 2005: Teletipos
* 2005: Trilita
* 2010: Més dinamita

## Ikuskizun bereziak

* 1992: 1992ko Udako Paraolinpiar Jokoak, Bartzelona.
* 1992: 1992ko Udako Olinpiar Jokoen itxiera ekitaldia, Bartzelona.
* 1992: Expo 92, Sevilla
* 1993: Special Olympics
* 2004: Es Baluard museoaren inaugurazio ekitaldia, Palma de Mallorca (2004)
* 2004: 25 + 25

## Kanpo estekak

* Tricicle konpainiaren webgunea (Katalanez) (Ingelesez) (Gaztelaniaz)
* Datuak: Q6745917
* Multimedia: Tricicle / Q6745917
# Víctor Pradera

Juan Víctor Pradera Larunbe (Iruñea, Nafarroa Garaia, 1873ko apirilaren 19a - Donostia, Gipuzkoa, 1936ko irailaren 6a) euskal herritar politikari, ingeniari, abokatu eta historialaria izan zen.

## Biografia

Aitaren aldeko aitona Sarakoa zen (Jean Pradere Martinena) eta amona berriz Sunbillakoa, Etxalarren bizi zirelarik. Hantxe jaio zen Victor Praderaren aita. Ama, ostera, Iruñekoa zuen.
Iruñan jaio arren, zazpi urterekin Donostiara joan zen bizitzera gurasoekin.1899an, Tolosako barrutia (Gipuzkoa) ordezkatuz, eta 1918an, Iruñeko barrutia (Nafarroa Garaia) ordezkatuz, diputatu hautatu zuten. Juan Vázquez de Mellaren jarraitzailea, honekin batera karlismoa utzi eta Alderdi Katoliko Tradizionalistan sartu zen. Gero Alderdi Sozial Popularrean eta Elkarte Tradizionalistan ere ibili zen.
Euskalduna zen; hala ere, Euskal Herriarentzako Sortarauaren eta eusko abertzaletasunaren aurka gogor borrokatu zen. Nafarroako konkista legitimatzeko saiakerak egin zituen, adibidez, gogor joz Amaiurko monolitoaren kontra, eta Fernando el Católico y los falsarios de la historia entsegua argitaratuz (1922). Espainiako Bigarren Errepublikaren aurkako sutsua, bere idazkietan eta jarduera politikoan hura suntsitzearen alde lan egin zuen. Leo XIII.aren Rerum Novarum-aren katolizismo sozialaren aldekoa izan zen.
Espainiako Gerra Zibila hasi zenean, Donostian zegoen. Abuztu hasieran atxilotu zuten, eta Ondarretako espetxean giltzapetu. 1936ko irail hasieran fusilatu zuten, baita semea ere.

## Obra batzuk

* Por Navarra, para España [diskurtso]. Donostia: "GRAPHOS". 1921.
* Fernando el Católico y los falsarios de la historia. Sucesores de Rivadeneyra (S. A.). 1922.
* Dios vuelve y los dioses se van. Sucesores de Rivadeneyra (S. A.). 1923.
* El Estado Nuevo (2. edizio). Editorial Española. 1937.

## Erreferentziak

* ↑ (Gaztelaniaz) «Víctor Pradera Larumbe» Auñamendi Eusko Entziklopedia. .
* 1 2 3 «Víctor Pradera Larumbe | Real Academia de la Historia» dbe.rah.es (Noiz kontsultatua: 2021-07-04).
* ↑ Orzaiz, Ion, Senar, Joxerra. (2016). Nafarroa, orain ala inoiz ez. , 41 or. ISBN 978-84-9027-661-7..

## Ikus, gainera

* Diario de Navarra
* Raimundo García García
* Marcelino Oreja Elosegi
* Nabarrismo
* Juan Olazabal

## Kanpo estekak

* Datuak: Q2742748
* Multimedia: Víctor Pradera / Q2742748
# Víctor Raúl Haya de la Torre

Víctor Raúl Haya de la Torre (Trujillo, Peru, 1895eko otsailaren 22a – Lima, Peru, 1979ko abuztuaren 2a) Peruko politikari bat izan zen; Amerikar Herri Aliantza Iraultzailea (APRA) sortu zuen.

## Ikus, gainera

* Peruko historia
* Alan García Pérez

## Kanpo estekak

* APRA
* Datuak: Q379977
* Multimedia: Víctor Raúl Haya de la Torre / Q379977
# Víctor Ros

Víctor Ros 2015eko espainiar telesaila da, New Atlantisek La 1rentzat egina.

## Sinopsia

Oharra: Atal honek istorio osoa edo amaiera argitzen du.
Madril, 1895. Víctor Ros, umetan, mutil maltzur eta azkar bat izan zen, bere amari laguntzeko kuadrilarekin soberan zeukan jendeari dirua lapurtzen ziona. Polizia beterano batek, Don Armando Martínez, delinkuentziaren mundutik atera zuen 1882an, 14 urte zituela, eta Madrilgo polizia onena bihurtu zuen. Azkarra, intuitiboa eta zintzoa da. Oviedon anarkistekin infiltratu ondoren, hiriburura itzuliko da Brigada Metropolitanoan lan egiteko.

## Aktoreak

* Carles Francino - Víctor Ros
* Esmeralda Moya - Clara Alvear
* Megan Montaner - Lola "La Valenciana"
* Tomás del Estal - Luis Blázquez
* Juan Fernández - Horacio Buendía
* Juan Codina - Carballo inspektorea
* Alberto Berzal - Crespo
* Joel Bosqued - Sánchez

## Erreferentziak

* ↑ (Gaztelaniaz) El Confidencial 2014-04-02.

## Kanpo estekak

* Datuak: Q18718811
# Víctor Sastre Kirol Fundazio Probintziala

Víctor Sastre Kirol Fundazio Probintziala Avilako probintziako El Barraco herrian egoitza duen txirrindularitza eskola da. 2008ko Frantziako Tourraren garailea izan zen Carlos Sastreren aita den Víctor Sastrek zuzentzen du.

## Txirrindularitza eskola

Ángel Arroyo izenarekin sortua izan zen, herriko txirrindulari ezagun bat zena, profesionala batez ere 1980ko hamarkadan, 1982ko Espainiako Itzuliaren irabazlea izan zena baina azken etapetako baten dopingaren aurkako kontrol batean positibo emateagatik kendu egin ziotena.
Gaur egun eskolak lau talde ditu, Eskola, Kadeteak, Junior eta 23 urtez azpiko Elite deituak, txirrindularien adinaren arabera.
Víctor Sastre izan da dopingik gabeko txirrindularitzaren babeslerik sutsuenetako bat, eta, aldi berean, Espainiako talentu aurkitzailerik nagusiena.
Eskola honetatik ondoren profesional bihurtu diren zenbait txirrindulari pasa dira. Horien artean:
* José María Jiménez Sastre, El Chava bezala ere ezaguna, Espainiako Vueltan bederatzi etapa eta mendiko sailkapena lau alditan irabazi zituena, Espainiako errepideko txirrindularitza txapelketaz gain.
* Carlos Sastre, 2008ko Frantziako Tourraren garailea, zenbait alditan podiuma zapaldu zuena Tourrean eta Vueltan.
* Francisco Mancebo, podiuma eta etapa bat Vueltan, Espainiako txapelduna eta Tourreko gazterik hoberena.
* Pablo Lastras, hiru Itzuli Handietan etapak irabazi dituena.
Hain ezagunak ez diren beste batzuk:
* David Navas
* Curro García
* Francisco Ignacio San Román
* Óscar Pujol
* Miguel Ángel Candil
* Rubén Calvo

## Ikus, gainera

* Víctor Sastre

## Kanpo estekak

* (Gaztelaniaz)Webgune ofiziala
* Datuak: Q3753174
# Víctor Sánchez Zabala

Víctor Sánchez Zabala (Iruñea, Nafarroa, 1926 – Madril, 1996ko azaroaren 1a) nafar filosofoa izan zen.

## Biografia

Hizkuntzaren psikologiaren inguruan lan egin zuen, batez ere.

## Lan nagusiak

* Enseñar y aprender (1965, "Irakatsi eta ikasi")
* Hacia una epistemología del lenguaje (1972, "Hizkuntzaren epistemologia baterantz")
* Indagaciones praxiológicas sobre la actividad lingüística (1973, "Hizkuntz jarduerari buruzko ikerketa praxiologikoak")
* Funcionalismo estructural y generativismo (1982, "Funtzionalismo estrukturala eta generatibismoa")

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12268929
# Víctor Ullate

Víctor Ullate (Zaragoza, 1947ko maiatzaren 9a) espainiar dantzaria eta koreografoa da. Ballet klasikoko ikasketak egin zituen Zaragozan. 1961etik 1965era, Antonio Ruiz Solerren konpainiarekin aritu zen Europako zenbait hiritan dantza-emanaldiak eskaintzen, hainbat maisurekin ballet-ikasketak sakontzen zituen bitartean. 1966tik aurrera, Ballet du XXe siècle konpainian aritu zen. 1978an, Espainiako Ballet Klasiko Nazionalaren zuzendaritza hartu zuen, bere emazte Carmen Rocherekin batera, dantzaria eta irakaslea hura ere. 1983ra arte, talde horretako zuzendari artistiko gisa aritu zen, eta, gero, Víctor Ullate izeneko dantza-eskola eta balleta sortu zituen, hurrenez hurren. 1989an, Dantzaren Sari Nazionala eman zioten. Dantzari bakarlari eta lehen dantzari gisa, Béjarten koreografiak interpretatu ditu, batez ere: Romeo eta Julieta, Ez lore ez koroa eta Koreografia-eskaintza. Halaber, paper nagusiak jokatu ditu hainbat eta hainbat ballet klasikotan: Beltxargen aintzira eta Loti ederra lanetan, esaterako. Koreografo gisa egin dituen lanen artean, aipagarriak dira Fernando Sorren Sentimenduak, Mendelssonen Egunsentia, J. Massoren Sustraitzea, B. Hermanen Psikosia eta F. Chuecaren Madrildik zerura. Beste zenbait obra: El Amor Brujo (1994), Don Quijote (1997), Coppelia (2008) eta El arte de la danza (2010).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Víctor Ullate Balleten web-orria
* Datuak: Q3112036
* Multimedia: Víctor Ullate / Q3112036
# Vegetarian Operazioa

Vegetarian Operazioa (ingelesez: Operation Vegetarian; beranduago Aladdin Operazioa deitu zen) Bigarren Mundu Gerran Britainia Handiak garatu zuen operazio militar bat izan zen. Bere helburua Alemaniako larretan antrax esporak zituzten lihozko pastelak masiboki hedatzea zen. Pastel hauek etxabereek jango zituzten eta, ondoren, animalia hauek zibilek jango lituzkete, milioika alemaniarren heriotza lortuz. Are eta gehiago, jaten ez ziren animalien heriotza ere ekarriko luke, infekziorik jazoko ez zuen biztanleriaren artean janari eskasia eta gosetea eraginez. 1942an hasi zen operazioa eta 1944an prestakuntza guztiak amaitu ziren. Inoiz ez zen martxan jarri, baina prest egon zen Alemaniak Erresuma Batua antraxarekin erasotuko balu ekiteko.
Operazioaren arduraduna Paul Fildes biologoa izan zen. Bera Porton Downen zegoen, Salisburytik gertu. 1940an jada biologia departamentu bat sortu zen bertan, gerra biologikoaren gaineko ikerketa egiteko. Hala ere 1942ra arte ez zieten baimenik eman ofizialki arma biologikoak garatzeko.
Frogak Gruinard uhartean egin ziren, Eskoziako kostaldetik gertu. Hasiera batean bonbekin esporak barreiatu zituzten, eta ardiak hiru egunetara hiltzen zirela neurtu zuten. Ondoren saiakerak egin ziren opilekin. Emaitzak onak zirela ikusita, Fildesek bost milioi pastel eskatu zituen Londresen eta xaboi fabrika batean egin ziren. Hauek ontziratu eta Portonera eraman ziren. Bertan emakume talde batek antraxarekin infektatu zituzten, "opil fabrika" deitzen zen eremu batean. Gerran erabili beharko balira, Avro Lancaster bonbarderoak erabiliko lirateke. Fildesen ustez nahikoa zen dozena batek opil bonbardaketa bakarra egitea Ipar Alemaniako landa eremu guztia kutsatzeko.
Alemanian barreiatu behar ziren bost milioi pastelak errustu ziren Bigarren Mundu Gerra bukatu eta gutxira, 1945an. Antraxak sortu zuen kutsadura dela eta 1990ko apirilaren 24a arte ezin izan zen Gruinard uhartea bisitatu.

## Erreferentziak

* 1 2 3 4 (Ingelesez) Prasad, S. k. (2009-01-01). Biological War. Discovery Publishing House ISBN 9788183563857. (Noiz kontsultatua: 2017-04-24).
* ↑ (Ingelesez) Charles, Arthur. (1998). «Porton Down's secret human guinea pigs» The Independent (The Independent) (Noiz kontsultatua: 2017-04-24).
* ↑ (Ingelesez) Lewis, Julian. (1988-01-01). Changing Direction: British Military Planning for Post-War Strategic Defence, 1942-1947. Sherwood Press ISBN 9780907671190. (Noiz kontsultatua: 2017-04-24).
* ↑ Real History, Churchill, Anthrax, and Bio-Terror. (Noiz kontsultatua: 2017-04-24).
* ↑ BBC News | SCOTLAND | Britain's 'Anthrax Island'. (Noiz kontsultatua: 2017-04-24).
* ↑ Anthrax, an old scare. Washington Post.

## Kanpo estekak

* Datuak: Q2026476
# Vegas de Matute

Vegas de Matute Segoviako udalerria da, Comarca de Segovia eskualdean dagoena.
2009ko urtarrilaren 1eko erroldaren arabera 294 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1916649
* Multimedia: Vegas de Matute / Q1916649
# Vegas del Condado

Vegas del Condado Leongo Herriko udalerri bat da, Leongo probintzian kokatuta. Leongo eskualdea eskualdean dago, itsas mailatik 860 m metrora, eta km²-ko azalera hartzen du.
2009ko urtarrilaren 1eko erroldaren arabera 1.263 biztanle zituen. 2023 urteko erroldaren arabera 1.157 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605892
* Multimedia: Vegas del Condado / Q1605892
# Veggiano

Veggiano Italiako udalerri bat da. Paduako probintzian kokatuta dago, Veneto eskualdean. 4.817 biztanle ditu, 16,41 kilometro koadroko azaleran banatuta.

## Mugakideak

Veggianok honako udalerri hauekin egiten du muga:
Cervarese Santa Croce Mestrino Saccolongo Grisignano di Zocco Montegalda

## Kanpo estekak

* Datuak: Q34471
* Multimedia: Veggiano / Q34471
# Vegas del Genil

Vegas del Genil Granadako probintziako (Espainia) udalerria da. 2007an 7.224 biztanle zituen.

## Hiri senidetuak

* Goumbou (MLI)

## Kanpo estekak

* (Gaztelaniaz) Vegas del Genilgo Udala
* Datuak: Q618377
* Multimedia: Vegas del Genil / Q618377
# Vegeku

Vegeku :
| ベジット edo Bejitto |||
| Sexua | Gizonezkoa |
| Jatorria | Mangan |
| Arraza | Bateraketa |
| Senideak | Son Goku (bateratua) Vegeta (Bateratua) |
| Teknikak | Barrier Big Bang Attack Ki no tsurugi Kikōha |
| Eraldaketak | Super Saiya |
| Ahotsa | |
Vegeku (jatorrizko japonieraz ベジット edo Bejitto ) Dragoi Bola manga eta animeko fikziozko pertsonaia nagusia da.
Potala belarritakoen bidez Goku eta Vegetak egindako fusioaren ondorioa da. Euskarazko bikoizketako izen hau Vegeta eta Gokuren izenen arteko nahasketaren emaitza da (jatorrizko japonierazko izena Bejīta eta Kakarotto izenak elkartzen dira). Mangan pertsonaia hauen artean agertzen den bateraketa bakarra da. Goku eta Vegetaren artean dagoen lehiakortasunaren ondorioz Vegeku uste baino indartsuagoa da eta horrek fusio osoago bat eratzen du, Kaio Shin Agureak esan bezala.

## Biografia

* Oharra: Atal honek istorio osoa edo amaiera argitzen du.
Gotrunks eta Satan Txiki xurgatu ostean Boo Ahaltsuak izugarri hazi zuen bere indarra, Son Gohanena gaindituz. Kaio Shin Agureak irtenbide bakarra Goku berpiztea zela ikusita bere burua sakrifikatu zuen energia guztia Gokuri emanez. Goku Lurrera itzuli aurretik, agureak Potala belarritakoak eman eta nola erabiltzen ziren azaldu zion, Goku bakarrik ez baitzen gai izango Boo garaitzeko. Erakusteko Kibito eta Ekialdeko Kaio Shin bateratu ziren Kibitoshin gerlaria sortuz. Belarritako hauen eragina betirekoa zen.
Gokuk ez zuen Gohanekin bateratzea lortu eta Satan Jaunarekin bateratzeko zorian zela Vegetaren Kia somatu zuen, hau Yamak bidali zuen Lurrera borrokatzera. Gokuk Bat-bateko lekualdaketarekin Vegeta zegoen tokira joan eta hau fusionatzeko konbentzitzen saiatu zen, baina harroegia zen. Boo Ahaltsuak berehala aurkitu zituen. Gokuk Vegetari bere familiarekin gertatu zena kontatu eta fusionatzea onartu zuen. Fusioak berehala sortu zuen efektua eta Vegeku super gerlaria sortu zen.
Borrokaren hasieratik Book zailtasunak izan zituen Vegekuren aurka, hau indartsuagoa baitzen, Book egiten zion edozein erasori bi bider indartsuago erantzuten zion. Boo Ahaltsua ia suntsitua zen Vegekuren indarraz, baina hau gertatu baino lehen kafezko goxoki bihurtu zuen super gerlaria. Honek, hala ere, bere indarra eta adimena mantendu eta egurra ematen jarraitu zuen Boori bere itxura normalera itzultzera behartuz. Azkenean Book Vegeku xurgatu zuen, gertaera hau super gerlariaren egitasmoaren barruan zen, eta energia babes bat prestatu zuen. Denen harridurarako Booren barnean babesa kentzean banaketa bat gertatu zen, berriz ere Goku eta Vegeta agertuz.

## Kanpo estekak

* Datuak: Q2401972
* Multimedia: Vegito / Q2401972
# Vegemite

Vegemite, kolore marroi ilun eta zapore gazidun pasta bat da, legami estraktuz egina. Nagusiki sandwich eta ogi txigortuan zabalduta jaten da.
Australia eta Zeelanda Berrian asko jana eta sona handia duen jakia da, Australian ikur nazional maila ere bereganatu du.
1923an Cyril P. Callister medikuak asmatu zuen.
* Datuak: Q841470
* Multimedia: Vegemite / Q841470
# Villa Santa Lucia

Villa Santa Lucia Italiako udalerri bat da. Frosinoneko probintzian kokatuta dago, Lazio eskualdean. 2.502 biztanle ditu, 17,77 kilometro koadroko azaleran banatuta.

## Mugakideak

Villa Santa Luciak honako udalerri hauekin egiten du muga:
Cassino Pignataro Interamna Terelle Piedimonte San Germano

## Kanpo estekak

* Datuak: Q117602
* Multimedia: Villa Santa Lucia / Q117602
# Villa Rufolo

Villa Rufolo Salernoko Ravello herriaren erdigune historikoko villa da. Multzo arkitektonikoa Duomo edo katedralaren aurrean dago, Piazza del Vescovadon. Hasierako diseinua XIII. mendean egin zen, eta XIX. mendean erreforma handiak egin ziren. arabo-normandiar estiloko adibidea da. Musika kontzertu garrantzitsuak urtero egiten dira bertan, bereziki Ravelloko Festibala, Italiako garrantzitsuenetariko bat.

## Historia

Jatorriz Rufolo familia aberatsaren jabegoa zen. Hortik dator izena. Rufolo familia merkataritzan aritu zen eta haren partaide bat, Landolfo Rufolo, Bocaccioren Dekameronan agertu zen. Ondoren, eraikina beste familien eskuetara igaro zen: Confalone, Muscettola eta d'Afflitto. XIX. mendearen erdialdean, Francis Nevile Reid eskoziarrak erosi zuen eta honek zaharberritze orokor bat egin zuen, egungo itxura emanez. Eskoziar lord honek, artean eta botanikan aditua, Villari Europako eta XIX. mendearen amaierako tradizioekin bat zetorren itxura eman zion. Laster kultura gune garrantzitsu bihurtu zen, arkitekturako maisulan izanik. 1880an Richard Wagner egon zen Villa Rufolon eta paisaia honetaz oinarritu zen Parsifal operaren bigarren atalean. Reiden heriotzarekin, ondarea oinordekoen artean banatu zen. 1974an, Salernoko Probintziako Turismo Patronatuak erosi zuen, eta 2007ra arte kudeatu zuen. Gaur egun, Ravello Fundazioak kudeatzen du multzoa.

## Eraikina

Arabo-normandiar estiloaren adibide miresgarria da. Hori oso garbi klaustroan ikus daiteke; izan ere, dekorazio arabiar-siziliarreko zutabeen ordena bikoitza du. Erdi Aroko elementuak nonahi ikus daitezke. Esaterako sarrerako dorrean non Karitatea eta Abegia irudikatzen dituzten lau estatua dauden, edo eraikin nagusiko kaperako kanoi-gangan. Kanpotik, 30 metro inguruko altuera duen Maggiore dorrea ikus daiteke, mendeetan zehar Rufolo familiaren botere ekonomiko eta sozialaren lekuko izan dena. Dorrea Ravelloko katedraleko kanpandorrearen parean dago. Lorategien eta Amalfiko kostaldearen eta Salernoko golkoaren ikuspegi zabalak eskaintzen ditu.

## Iruditegia

* Klaustroa.
* Barrualdea.
* Lorategiak.
* Dorre Maggiore edo Nagusia.
* Itsasoaren ikuspegia.
* Sarrera.

## Erreferentziak

* ↑ https://villarufolo.com/la-villa/
* ↑ https://ecampania.it/event/reid-boccaccio-e-wagner-l-incanto-villa-rufolo/
* ↑ https://web.archive.org/web/20141022075342/http://www.ravellotime.it/it/visitare_ravello/rufolo.asp

## Ikus, gainera

* Amalfiko kostaldea
* Ravello
* Villa

## Kanpo estekak

* (Italieraz):Webgune ofiziala.
* Datuak: Q641244
* Multimedia: Villa Rufolo (Ravello) / Q641244
# Villa San Pietro

Villa San Pietro Cagliariko (Sardinia, Italia) udalerria da.

## Kanpo estekak

* Datuak: Q285572
* Multimedia: Villa San Pietro / Q285572
# Villa Sandino

Villa Sandino Nikaraguako Chontalesko departamenduko udalerri bat da. 2012ko estimazioen arabera 14689 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2216093
* Multimedia: Villa Sandino / Q2216093
Txantiloi:Chontalesko departamenduko udalerri aurkibidea
# Villa Sant'Angelo

Villa Sant'Angelo Italiako udalerri bat da. L'Aquilako probintzian kokatuta dago, Abruzzo eskualdean. 487 biztanle ditu, 5,22 kilometro koadroko azaleran banatuta.

## Mugakideak

Villa Sant'Angelok honako udalerri hauekin egiten du muga:
Rocca di Mezzo San Demetrio ne' Vestini Sant'Eusanio Forconese

## Kanpo estekak

* Datuak: Q50166
* Multimedia: Villa Sant'Angelo / Q50166
# Villa Sant'Antonio

Villa Sant'Antonio Oristanoko (Sardinia, Italia) udalerria da.

## Kanpo estekak

* Datuak: Q389369
* Multimedia: Villa Sant'Antonio / Q389369
# Villa San Giovanni

Villa San Giovanni Italiako udalerri bat da. Reggio di Calabriako probintzian kokatuta dago, Calabria eskualdean. 12.752 biztanle ditu, 12,17 kilometro koadroko azaleran banatuta.

## Mugakideak

Villa San Giovannik honako udalerri hauekin egiten du muga:
Campo Calabro Fiumara Reggio di Calabria Scilla

## Kanpo estekak

* Datuak: Q54689
* Multimedia: Villa San Giovanni / Q54689
# Villa San Giovanni in Tuscia

Villa San Giovanni in Tuscia Italiako udalerri bat da. Viterboko probintzian kokatuta dago, Lazio eskualdean. 1.196 biztanle ditu, 5,28 kilometro koadroko azaleran banatuta.

## Mugakideak

Villa San Giovanni in Tusciak honako udalerri hauekin egiten du muga:
Barbarano Romano Blera Vetralla

## Kanpo estekak

* Datuak: Q180314
* Multimedia: Villa San Giovanni in Tuscia / Q180314
# Villa San Lorenzo (Argentina)

Villa San Lorenzo Argentinako udalerria da, Saltako probintziakoa, Capital departamenduan dagoena, Salta-tik, departamenduko hiriburutik, 10 km-ra.
2001eko erroldaren arabera, udalerrian 8.293 biztanle bizi ziren, ia % 100eko igoera aurreko erroldarekin alderatuta (1991).
Udalerrian Finca las Costas udalerriko natur erreserba dago, gutxi gorabehera 10.000 hektarea dituena.
Udalerriko beste herri batzuk (herrixkak) hauek dira: Atocha eta La Ciénaga

## Kanpo estekak

* Datuak: Q1981480
* Multimedia: Villa San Lorenzo / Q1981480
# Villa San Secondo

Villa San Secondo Italiako udalerri bat da. Astiko probintzian kokatuta dago, Piemonte eskualdean. 368 biztanle ditu, 6,13 kilometro koadroko azaleran banatuta.

## Mugakideak

Villa San Secondok honako udalerri hauekin egiten du muga:
Corsione Castell'Alfero Frinco Montechiaro d'Asti Tonco Cossombrato Montiglio Monferrato

## Kanpo estekak

* Datuak: Q17881
* Multimedia: Villa San Secondo / Q17881